《赠人远游》
元代·倪道原

远辞云月谢松萝，频倚邮亭拂太阿。裘解鹔鹴春卧稳，杯乾鹦鹉夜吟多。

三韩方丈连沧海，华岳终南隔大河。此地经过重回首，天门佳气正嵯峨。

作者简介：安仁人，字太初。以明经就试，不第。工诗文，好游览山川，所至吟咏弗辍。后没于都下，朝廷贵重而葬之，题曰江南吟士之墓。有《太初集》。